  Виталий Пронин 1-тӥ Мае - Тулыслэн но Ужлэн нуналазы - шаерамы ортчозы 50-лэсь уно ужрадъёс, демонстрациосы пыриськоз 50 сюрслэсь уно адями. Тужгес яркыт та шулдыръяськон луоз Ижын. 10.00 часын Ижлэн шор ульчаостӥз ортчоз демонстрация. 12.30 часын ӵошатскозы великен ворттылӥсьёс. Ротонда дорын пыдын бызьылозы 2-6 аресъем покчиос. 12.00 часын Вормонлы сӥзем скверын кутскоз ульча баскетболъя ӵошатсконъёс. 16.00 часын Ротонда дорын асьсэ спектакльёссэс возьматозы шаерысьтымы театръёс. Луозы сцена вылын шудонъя мастер-классъёс. 18.00 часысен Йӧскалык музейлэн азбараз радъяськоз крезьгуро ӝыт. Чузъяськозы электрон гуръёс.  